Na podlagi prvega odstavka 33. člena in sedmega odstavka 57. člena Zakona o javnih uslužbencih (ZJU-UPB3, Uradni list RS, št. 63/07 – uradno prečiščeno besedilo z vsemi spremembami, dopolnitvami in popravki; v nadaljevanju ZJU) ter 25. člena Zakona o delovnih razmerjih (ZDR-1, Uradni list RS, št. 21/13 z vsemi spremembami, dopolnitvami in popravki; v nadaljevanju: ZDR-1), 

UPRAVNA ENOTA SEVNICA, Glavni trg 19/a, 8290 Sevnica
objavlja

 prosto strokovno-tehnično delovno mesto za nedoločen čas
»DOKUMENTALIST VII/1« (m/ž) v Službi za skupne zadeve (šifra DM 79)
Poleg splošnih pogojev, ki jih določajo predpisi s področja delovnega prava, morajo kandidati, ki se bodo prijavili na prosto delovno mesto, izpolnjevati še naslednje pogoje: 

· končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
· najmanj osem (8) mesecev delovnih izkušenj,

· znanje uradnega slovenskega jezika*.
* Za delo na strokovno-tehničnem delovnem mestu je potrebna visoka raven aktivnega znanja slovenščine za delovno mesto VII. tarifnega razreda (četrti odstavek 3. člena Uredbe o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08). 

Kot delovne izkušnje se, skladno s 13. točko 6. člena ZJU, šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje pa se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.
Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03 z vsemi spremembami, dopolnitvami in popravki; v nadaljevanju uredba) se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Naloge na delovnem mestu:
· izvajanje strokovnega nadzora nad razvrščanjem klasifikacijo in odpravo dokumentarnega gradiva,
· urejanje dokumentarnega gradiva,
· vodenje najzahtevnejših seznamov in pregledov,
· sodelovanje pri izdelavi najzahtevnejših gradiv s strokovnega področja,

· opravljanje del in nalog glavne pisarne,
· dodatne naloge po odredbi načelnika

Prijava mora vsebovati: 

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter leto in ustanova, na kateri je bila izobrazba pridobljena,

2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (kandidat naj pri tem navede: vse dosedanje zaposlitve z datumi sklenitev in prekinitev delovnih razmerij pri posameznih delodajalcih oz. čas opravljanja dela; kratek opis dela in stopnjo izobrazbe, ki je bila zahtevana za posamezno delovno mesto (stopnjo zahtevnosti delovnega mesta).
Kandidat lahko k svoji prijavi priloži dokazila, ki dokazujejo izpolnjevanje zgoraj navedenih pogojev, ali pa poda ustrezne izjave.

Zaželjeno je, da prijava vsebuje tudi kratek življenjepis ter da kandidat v njej, poleg formalne izobrazbe, navede tudi druga znanja in veščine, ki jih je pridobil. 
Prednost pri izbiri bodo imeli kandidati, ki imajo delovne izkušnje, strokovna znanja in kompetence iz delovnega področja glavne pisarne in poznavanje področja z upravljanjem z dokumentarnim gradivom, katera vsebina je določena v Uredbi o upravnem poslovanju (Uradni list RS, št. 9/2018).
Upravna enota Sevnica ima, ob upoštevanju zakonskih prepovedi, pravico do proste odločitve, s katerim kandidatom, ki izpolnjuje pogoje za opravljanje dela, bo sklenila pogodbo o zaposlitvi (24. člen ZDR-1).
Z izbranim kandidatom bo sklenjena pogodba o zaposlitvi za nedoločen čas, s polnim delovnim časom. Izbrani kandidat bo delo opravljal v prostorih Upravne enote Sevnica, Glavni trg 19/a, 8290 Sevnica oz. v drugih uradnih prostorih, kjer organ posluje. Prosto delovno mesto »Dokumentalist VII/1« je sistemizirano v VII/1. tarifnem razredu, v plačni skupini J, s 27 izhodiščnim plačnim razredom (in z možnostjo napredovanja do največ 37 plačnega razreda).

Strokovna usposobljenost kandidatov se bo presojala na podlagi priloženih izjav, na podlagi pisnega preizkusa, razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov. 

Obvestilo o končanem izbirnem postopku oz. obvestilo o končani javni objavi bo objavljeno na osrednjem spletnem mestu državne uprave GOV.SI - https://www.gov.si/zbirke/delovna-mesta/
Kandidat vloži prijavo v pisni obliki (na priloženem obrazcu »Vloga za zaposlitev«) ki jo pošlje v zaprti ovojnici z označbo: »za javno objavo za prosto delovno mesto: DOKUMENTALIST VII/1  – šifra DM 79, številka: 110-5/2020« na naslov: Upravna enota Sevnica, Glavni trg 19/a, 8290 Sevnica, in sicer v roku 3 delovnih dni po objavi na osrednjem spletnem mestu državne uprave GOV.SI -https://www.gov.si/zbirke/delovna-mesta/ in Zavoda RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: ue.sevnica@gov.si pri čemer veljavnost prijave ni pogojena z elektronskim podpisom. 
Neizbrani kandidati bodo, skladno s 30. členom ZDR-1, o neizbiri pisno obveščeni najkasneje v osmih (8) dneh po zaključenem postopku izbire.

Obvestilo o končanem izbirnem postopku oz. obvestilo o končani javni objavi bo objavljeno na osrednjem spletnem mestu državne uprave GOV.SI - https://www.gov.si/zbirke/delovna-mesta/
Za informacije o izvedbi javne objave lahko pokličete: ga. Heleno Guček, tel. št. 07 81 63 881, in sicer vsak delavnik od 9.00 do 10.00 ure. 
V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

